open-index/open-wikipedia-markdown huggingface dataset:
ตีมอตี กัสตาญ

**ตีมอตี กัสตาญ** (; เกิดวันที่ 5 ธันวาคม ค.ศ. 1995) เป็นนักฟุตบอลชาวเบลเยียมที่เล่นให้กับฟูลัมในพรีเมียร์ลีกและทีมชาติเบลเยียม ปกติเขาเล่นในตำแหน่งแบ็กขวา แต่ก็สามารถเล่นได้ในอีกฝั่งของสนาม

## สโมสรอาชีพ
กัสตาญเป็นผลผลิตจากทีมเยาวชนของเคอาร์ซี เคงก์ เขาลงเล่นเป็นตัวจริงนัดแรกในเบลเจียนโปรลีกเมื่อวันที่ 14 กันยายน ค.ศ. 2014 ในนัดที่พบกับกลึบบรึคเคอ

ในเดือนกรกฎาคม ค.ศ. 2017 เขาย้ายร่วมอาตาลันตาในเซเรียอา หลังจากที่อันเดรอา กอนตี ย้ายไปเอซี มิลาน วันที่ 22 กันยายน ค.ศ. 2019 เขาทำประตูตามตีเสมอฟีออเรนตีนา 2–2 ในนาทีที่ 95

วันที่ 3 กันยายน ค.ศ. 2020 กัสตาญเซ็นสัญญา 5 ปีกับเลสเตอร์ซิตีในพรีเมียร์ลีก ต่อมาในวันที่ 13 กันยายน ค.ศ. 2020 เขาทำประตูแรกในนามสโมสรช่วยให้เอาชนะเวสต์บรอมมิชอัลเบียน 3–0 ทำให้เขาเป็นผู้เล่นชาวเบลเยียมคนที่ห้าที่ทำประตูในนัดเปิดสนามพรีเมียร์ลีก ต่อจากลึก นีลิส, โตมัส เฟอร์มาเลิน, คริสตีย็อง แบนเตเก และ Leandro Trossard

## ทีมชาติ
กัสตาญลงเล่นเป็นตัวจริงนัดแรกให้กับทีมชาติเบลเยียมเมื่อวันที่ 7 กันยายน ค.ศ. 2018 ในนัดกระชับมิตรที่พบกับสกอตแลนด์ วันที่ 22 มีนาคม ค.ศ. 2019 เขาทำแอสซิสต์ให้ยูรี ตีเลอมันส์ ทำประตูช่วยให้ทีมเอาชนะรัสเซีย 3–1 ในฟุตบอลชิงแชมป์แห่งชาติยุโรป 2020 รอบคัดเลือก

## อ้างอิง

## แหล่งข้อมูลอื่น
* Profile at Belgian FA
* Profile 2 at Belgian FA
* 
* 
* 

หมวดหมู่:กองหลังฟุตบอล
หมวดหมู่:นักฟุตบอลชาวเบลเยียม
หมวดหมู่:นักฟุตบอลทีมชาติเบลเยียม
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากจังหวัดลักเซมเบิร์ก
ชาวอันดามัน

**ชาวอันดามัน** เป็นคนพื้นเมืองหลายกลุ่มในหมู่เกาะอันดามันที่เป็นส่วนหนึ่งในหมู่เกาะอันดามันและนิโคบาร์ ดินแดนสหภาพของอินเดียในบริเวณอ่าวเบงกอลทางตะวันออกเฉียงใต้ รัฐธรรมนูญอินเดียกำหนดให้ชาวอันดามันเป็นชนเผ่าที่ได้รับการลงทะเบียน (Scheduled Tribe)  
 
ชาวอันดามันถูกจัดเป็นเนกริโต เพราะมีผิวคล้ำเข้ม และรูปร่างสันทัด ใช้ชีวิตเป็นนักล่าหาของป่า และคาดว่าคงอาศัยอยู่อย่างโดดเดี่ยวมาหลายพันปี มีการเสนอว่าพวกเขาเข้าสู่หมู่เกาะอันดามันเมื่อกว่า 26,000 ปีก่อน

ชาวอันดามันแบ่งออกเป็นสองกลุ่ม กลุ่มหนึ่งเปิดรับการติดต่อกับอารยธรรมมากกว่า ในขณะที่อีกกลุ่มค่อนข้างเป็นศัตรูและไม่ติดต่อกับโลกภายนอก

ชาวอันดามันประกอบไปด้วยชาวอันดามันใหญ่และชาวจาราวาบนเกาะอันดามันใหญ่ ชาวจังกิลบนเกาะรัตแลนด์ ชาวเอิงเกอบนเกาะอันดามันน้อย และชาวเซนทิเนลบนเกาะเซนทิเนลเหนือ ปลายคริสต์ศตวรรษที่ 18 เมื่อแรกติดต่อกับชาวต่างชาติครั้งแรก พวกเขามีจำนวนประมาณ 7,000 คน แต่ศตวรรษถัดมาพวกเขาลดจำนวนลงอย่างรวดเร็วจากการตายด้วยโรคภัยจากภายนอกและการสูญเสียพื้นที่ล่าสัตว์ ปัจจุบันชาวอันดามันทั้งหมดหลงเหลืออยู่เพียงกว่า 500 คน ชาวจังกิลสูญพันธุ์ มีเพียงชาวจาราวาและเซนทิเนลเท่านั้นที่ยังอยู่รอดอย่างเหนียวแน่นจากการปฏิเสธการติดต่อกับบุคคลภายนอก

## หมายเหตุ

## อ้างอิง

## แหล่งข้อมูลอื่น
*The Andamanese by George Weber
*News by Survival International
*Videos by Survival International

หมวดหมู่:ชนพื้นเมืองของเอเชียใต้
เอ็นลื่น

**เอ็นลื่น** () เป็นพืชในวงศ์ผักบุ้ง ลักษณะเป็นไม้ล้มลุกเถา ลำต้นเกลี้ยง ภายในมีน้ำยางสีขาว ใบรูปไข่กว้างเกือบกลม ยาว 7–30 เซนติเมตร ปลายใบแหลมยาวหรือมีติ่ง โคนใบมนหรือกลม ดอกออกเป็นช่อเชิงหลั่น ยาวได้ถึง 40 เซนติเมตร กลีบเลี้ยงปลายมนมีติ่งแหลม กลีบนอกรูปไข่มี 3 กลีบ ยาว 1.8–2.5 เซนติเมตร กลีบคู่ในรูปขอบขนานแกมรูปไข่ ยาวเท่า ๆ กลีบนอกแต่บางกว่า ดอกรูปปากแตร สีเหลืองเข้ม ยาว 4–6 เซนติเมตร ก้านชูอับเรณูมีขนช่วงโคน อับเรณูบิดเวียน ปลายมีกระจุกขน รังไข่เกลี้ยง ผลรูปไข่กว้าง ยาว 2.5–3 เซนติเมตร ภายในมีเมล็ดรูปสามเหลี่ยม ยาว 6–8 มิลลิเมตร

เอ็นลื่นกระจายพันธุ์ในแอฟริกาตะวันออก อินเดีย เอเชียตะวันออกเฉียงใต้ ถึงหมู่เกาะแปซิฟิก ในบางแห่งพบขึ้นเป็นวัชพืช น้ำยางขาวใช้ทาแผลสด แผลน้ำร้อนลวก และเป็นยาระบาย

## อ้างอิง

## แหล่งข้อมูลอื่น
* 
* 

หมวดหมู่:วงศ์ผักบุ้ง
หมวดหมู่:ไม้เลื้อยเนื้อแข็ง
การศึกษาพิเศษ

thumb|ผู้เรียนที่มีความต้องการพิเศษ
**การศึกษาพิเศษ** () เป็นการจัดการศึกษาที่คำนึงถึงความแตกต่างระหว่างบุคคลและความต้องการพิเศษของผู้เรียน ตามหลักการแล้ว กระบวนการนี้เกี่ยวข้องกับการจัดทำแผนรายบุคคล การเตรียมกระบวนการสอนอย่างเป็นระบบ การดัดแปลงวัสดุอุปกรณ์และการจัดการการเข้าถึง การแทรกแซงกระบวนการเหล่านี้เป็นไปเพื่อช่วยเหลือบุคคลที่มีความต้องการพิเศษให้สามารถพึ่งพาตนเองได้และประสบความสำเร็จในการศึกษา ซึ่งไม่สามารถทำได้ในการจัดการศึกษาภายในห้องเรียนทั่วไป

การศึกษาพิเศษมีความเกี่ยวข้องกับความบกพร่องทางการเรียน (เช่น ภาวะเสียการอ่านเข้าใจ) ความผิดปกติของการสื่อความหมาย ความบกพร่องทางพฤติกรรมและอารมณ์ (เช่น โรคซนสมาธิสั้น) ความพิการทางร่างกาย (เช่น Osteogenesis imperfecta อัมพาตสมองใหญ่ กล้ามเนื้อเสื่อม ความบกพร่องของกระดูกไขสันหลังและโรคกล้ามเนื้อเสียการประสานงานแบบเฟรดริก) ความบกพร่องทางพัฒนาการ (เช่น ออทิซึมสเปกตรัม ซึ่งรวมถึง โรคออทิซึม กลุ่มอาการแอสเปอร์เจอร์ ปัญญาอ่อน) และความบกพร่องประเภทอื่น ๆ ผู้เรียนที่มีความบกพร่องเหล่านี้จะได้ประโยชน์จากการให้บริการทางการศึกษาเพิ่มเติม เช่น การใช้วิธีการสอนที่แตกต่าง การใช้เทคโนโลยี การดัดแปลงพื้นที่การสอน การใช้ห้องเสริมวิชาการหรือการใช้ห้องเรียนพิเศษ 

บางครั้งอาจนับการศึกษาสำหรับเด็กปัญญาเลิศเป็นส่วนหนึ่งของการศึกษาพิเศษ เนื่องจากมีการใช้กระบวนการและเทคนิกการสอนที่แตกต่างจากทั่วไป ทว่าโดยทั่วไปแล้วมักใช้นิยามของ "การศึกษาพิเศษ" อธิบายการจัดการเรียนการสอนให้กับผู้เรียนที่มีความบกพร่อง ซึ่งสำหรับเด็กปัญญาเลิศจะมีแนวทางการจัดการเรียนการสอนที่ต่างออกไป นอกจากนี้แล้วมักมีความสับสนเกิดขึ้นระหว่างนิยามของคำว่าการศึกษาพิเศษและการสอนซ่อมเสริม โดยการศึกษาพิเศษจะถูกออกแบบให้กับผู้เรียนที่มีความบกพร่องในการเรียนรู้ ขณะที่ผู้สอนสามารถออกแบบแนวทางการสอนซ่อมเสริมให้กับผู้เรียนทุกคนได้ ไม่ว่าจะมีความต้องการพิเศษหรือไม่ก็ตาม เพื่อช่วยเตรียมความพร้อมให้กับผู้เรียนหรือให้ผู้เรียนมีผลสัมฤทธิ์สูงขึ้น 

ในประเทศพัฒนาแล้วส่วนมาก นักการศึกษามักปรับปรุงวิธีการสอนและสิ่งแวดล้อม สำหรับนักเรียนจำนวนมาก ขณะที่การศึกษาพิเศษในประเทศพัฒนาแล้วมักถูกจัดให้เป็นการบริการมากกว่าที่จะเป็นสถานที่ การเรียนร่วมเป็นแนวทางหนึ่งที่จะลดการตีตราทางสังคมและพัฒนาผลสัมฤทธิ์ทางการเรียนของผู้เรียนหลายคนให้สูงขึ้นได้

การศึกษาพิเศษตรงกันข้ามกับ "การศึกษาทั่วไป" โดยการศึกษาทั่วไปจะจัดการเรียนการสอนตามหลักสูตรมาตรฐานโดยไม่มีวิธีการสอนหรือเครื่องมือสนับสนุนพิเศษ บางครั้งผู้เรียนที่ได้รับการศึกษาพิเศษอาจสามารถเข้าเรียนในรูปแบบการศึกษาทั่วไปกับผู้เรียนที่ไม่มีความบกพร่องได้
## อ้างอิง

หมวดหมู่:การศึกษาทางเลือก
หมวดหมู่:การศึกษาพิเศษ
เมินเสียเถิดความตาย

***เมินเสียเถิดความตาย*** () เป็นภาพยนตร์อเมริกันนีโอ-นัวร์ที่ออกฉายในปี ค.ศ. 1991 ภาพยนตร์โรแมนติก-ระทึกขวัญที่กำกับโดย เคนเนธ บรานาห์ และเขียนบทโดย สก็อตต์ แฟรงค์ นำแสดงโดย เคนเนธ บรานาห์ และ เอ็มมา ทอมป์สัน ร่วมกับ แอนดี้ การ์เซีย, เดเร็ค จาโคบี้, เวย์น ไนต์ และ โรบิน วิลเลียมส์

*เมินเสียเถิดความตาย* ประสบความสำเร็จในตลาดบ็อกซ์ออฟฟิศระดับปานกลางและได้รับคำวิจารณ์ในเชิงบวกจากนักวิจารณ์ส่วนใหญ่ เดเร็ค จาโคบี้ ได้รับการเสนอชื่อเข้าชิงรางวัลแบฟตา สาขานักแสดงสมทบชายยอดเยี่ยม และ แพทริก ดอยล์ ผู้แต่งเพลงประกอบภาพยนตร์ได้รับการเสนอชื่อเข้าชิงรางวัลลูกโลกทองคำ สาขาสาขาดนตรีประกอบภาพยนตร์ยอดเยี่ยม

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2534
หมวดหมู่:ภาพยนตร์โดยพาราเมาต์พิกเจอส์
เฮนรี่ที่ 5 จอมราชันย์

**เฮนรี่ที่ 5 จอมราชันย์** () เป็นภาพยนตร์ดราม่าอิงประวัติศาสตร์สัญชาติอังกฤษที่ออกฉายในปี ค.ศ. 1989 ที่ดัดแปลงมาสำหรับหน้าจอโรงภาพยนตร์และและกำกับโดย เคนเนธ บรานาห์ ซึ่งสร้างจากบทละครของ วิลเลียม เชกสเปียร์ ที่มีชื่อเดียวกันเกี่ยวกับ พระเจ้าเฮนรีที่ 5 แห่งอังกฤษ ภาพยนตร์เรื่องนี้นำแสดงโดย เคนเนธ บรานาห์ ในบทนำร่วมกับ พอล สโกฟีลด์, เดเร็ค จาโคบี้, เอียน โฮล์ม, เอ็มมา ทอมป์สัน, อเล็ค แมคโคเวน, จูดี เดนช์, ร็อบบี้ โคลทราน, ไบรอัน เบลสเซด และ คริสเตียน เบล

ภาพยนตร์เรื่องนี้ได้รับเสียงวิพากษ์วิจารณ์จากทั่วโลกและได้รับการพิจารณาอย่างกว้างขวางว่าเป็นหนึ่งในภาพยนตร์ดัดแปลงของวิลเลียมเชกสเปียร์ที่ดีที่สุดเท่าที่เคยมีมา สำหรับผลงานของเธอในภาพยนตร์เรื่องนี้ ฟิลลิส ดาลตัน ได้รับรางวัลออสการ์ สาขาออกแบบเครื่องแต่งกายยอดเยี่ยม และ	เคนเนธ บรานาห์ ในการกำกับภาพยนตร์เรื่องแรกของเขา ทำให้ได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม และ ผู้กำกับภาพยนตร์ยอดเยี่ยม

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2532
วัดบัวขวัญ

**วัดบัวขวัญ** อาจหมายถึง
* **[[วัดบัวขวัญ (จังหวัดนนทบุรี)|วัดบัวขวัญ]]** พระอารามหลวง อำเภอเมืองนนทบุรี จังหวัดนนทบุรี
* **[[วัดบัวขวัญ (จังหวัดปทุมธานี)|วัดบัวขวัญ]]** (บางสะแกหลักเมตร) อำเภอลาดหลุมแก้ว จังหวัดปทุมธานี

บัวขวัญ
วัดโพธิ์เผือก

**วัดโพธิ์เผือก** อาจหมายถึง
* **[[วัดโพธิ์เผือก (จังหวัดนนทบุรี)|วัดโพธิ์เผือก]]** ตำบลบางกรวย อำเภอบางกรวย จังหวัดนนทบุรี
* **[[วัดโพธิ์เผือก (อำเภอผักไห่)|วัดโพธิ์เผือก]]** ตำบลโคกช้าง อำเภอผักไห่ จังหวัดพระนครศรีอยุธยา
* **[[วัดโพธิ์เผือก (ตำบลบ้านใหม่)|วัดโพธิ์เผือก]]** ตำบลบ้านใหม่ อำเภอพระนครศรีอยุธยา จังหวัดพระนครศรีอยุธยา
* **[[วัดโพธิ์เผือก (ตำบลไผ่ลิง)|วัดโพธิ์เผือก]]** (ร้าง) ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา

## ดูเพิ่ม
* วัดโพธาราม
* วัดโพธิ์
* วัดโพธิ์งาม
* วัดโพธิ์ชัย
* วัดโพธิ์ทอง
* วัดโพธิ์เย็น

โพธิ์เผือก
วัดหนามแดง

**วัดหนามแดง** อาจหมายถึง
* **[[วัดหนามแดง (จังหวัดฉะเชิงเทรา)|วัดหนามแดง]]** อำเภอเมืองฉะเชิงเทรา จังหวัดฉะเชิงเทรา
* **[[วัดหนามแดง (จังหวัดสมุทรปราการ)|วัดหนามแดง]]** อำเภอบางพลี จังหวัดสมุทรปราการ

หนามแดง
วัดอโศการาม

**วัดอโศการาม** อาจหมายถึง
* **[[วัดอโศการาม (จังหวัดกาฬสินธุ์)|วัดอโศการาม]]** อำเภอนามน จังหวัดกาฬสินธุ์
* **[[วัดอโศการาม (จังหวัดสกลนคร)|วัดอโศการาม]]** อำเภอสว่างแดนดิน จังหวัดสกลนคร
* **[[วัดอโศการาม (จังหวัดสมุทรปราการ)|วัดอโศการาม]]** อำเภอเมืองสมุทรปราการ จังหวัดสมุทรปราการ
* **[[วัดอโศการาม (จังหวัดสุโขทัย)|วัดอโศการาม]]** อุทยานประวัติศาสตร์สุโขทัย
* **[[วัดอโศการาม (จังหวัดอุบลราชธานี)|วัดอโศการาม]]** อำเภอตระการพืชผล จังหวัดอุบลราชธานี

อโศการาม
ซาบูโร ซาไก

เรือโท **ซาบูโร ซาไก** () เป็นนักบินนาวีชาวญี่ปุ่นและเสืออากาศ (*"เกคิสึอิ-โอ"*, ) ของกองกำลังพิเศษทางอากาศแห่งกองทัพเรือจักรวรรดิญี่ปุ่นระหว่างสงครามโลกครั้งที่สอง เขาได้มีชื่อเสียงด้วยการเอาชนะทางอากาศมา 28-64 ครั้ง ซึ่งเขามีชื่อเสียงจากการเข้าร่วมกลุ่ม "สามภารโรง" กับเพื่อนร่วมฝูงอย่างโทชิโอะ โอตะกับฮิโรโยชิ นิชิซาวะ

## รูปภาพ

ไฟล์:Sakai as young pilot.jpg|ซาไกโพสท่าหน้าฮิโนมารุของเครื่องบินขับไล่ มิตซูบิชิ A5M แบบ 96 (อู่ฮั่น, ค.ศ. 1939)
ไฟล์:Saburo Sakai in flight suit at Hankow Airfield.jpg|
ไฟล์:Flying-Ace-Pilot-Saburo-Sakai-and-Bomber.png|
ไฟล์:Saburo Sakai flightgear.jpg|ซาไกในชุดนักบิน
ไฟล์:Sakai wounded.jpg|
ไฟล์:Saburo Sakai Zero.jpg|A6M2 ซีโร่ของซาไก


## อ้างอิง

## แหล่งข้อมูลอื่น
*
*The Last Samurai - A Detailed Look at Saburo Sakai
*
*Memorial To Saburo Sakai 
*Sakai's Saburo Sakai Is Dead at 84; War Pilot Embraced Foes
*Excerpt from ''Samurai''
*WarbirdForum: An afternoon with Saburo Sakai
*
*
*PBS: Secrets of the Dead
*''Enterprise'' Action Report for August 7, 1942 

หมวดหมู่:ทหารชาวญี่ปุ่นในสงครามโลกครั้งที่สอง
หมวดหมู่:นักบินนาวีชาวญี่ปุ่น
หมวดหมู่:เสืออากาศชาวญี่ปุ่น
หมวดหมู่:เสืออากาศชาวญี่ปุ่นในสงครามโลกครั้งที่สอง
หมวดหมู่:เสืออากาศในสงครามโลกครั้งที่สอง
หมวดหมู่:บุคคลจากจังหวัดซางะ
หมวดหมู่:พุทธศาสนิกชนชาวญี่ปุ่น
หมวดหมู่:เรือโท
หมวดหมู่:ทหารเรือชาวญี่ปุ่น
หมวดหมู่:เจ้าหน้าที่กองทัพเรือจักรวรรดิญี่ปุ่น
วัดเพลงวิปัสสนา

**วัดเพลงวิปัสสนา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร

## ประวัติ
วัดเพลงวิปัสสนาสร้างขึ้นเมื่อประมาณ พ.ศ. 2375 โดยกรมหลวงรักษ์รณเรศ โปรดให้เจ้ากรมปลัดขำ สร้างวัดฝ่ายวิปัสสนาธุระขึ้นในบริเวณที่ดินที่ชาวจีนทำสวนผัก และได้สร้างศาลเจ้าจีนไว้ด้วย ที่มาของชื่อวัดสันนิษฐานว่าน่าจะเป็นสถานที่ที่สมเด็จพระเจ้าตากสินเคยเสด็จและประชาชนได้ร้องเพลงถวายพระพรเป็นการสรรเสริญพระบารมี และได้ต่อคำว่า *วิปัสสนา* มาด้วยเนื่องจากมีพุทธบริษัททั้งคฤหัสถ์และบรรพชิต ปฏิบัติกรรมฐานติดต่อกันมาโดยไม่ขาดสาย

ราวปี พ.ศ. 2480 ได้บูรณปฏิสังขรณ์สร้างวิหารเล็ก (เก๋งจีน) ขึ้นแทนวิหารที่พังทลาย สร้างศาลาการเปรียญขึ้นใหม่ซ่อมแซมอุโบสถ ต่อระเบียงโบสถ์ขึ้นและปฏิสังขรณ์กุฏิ

## อาคารเสนาสนะและปูชนียวัตถุ
พระอุโบสถกว้าง 13 เมตร ยาว 27 เมตร สร้างด้วยคอนกรีตเสริมเหล็ก พระอุโบสถปฏิสังขรณ์ใหม่ตั้งขนานกับวิหารซึ่งเคยเป็นอุโบสถเก่า วัดมีศาลาการเปรียญ หอสวดมนต์ วิหาร ศาลาท่าน้ำ กุฏิสงฆ์มี 65 หลัง ส่วนมากเป็นกุฏิกัมมัฏฐาน ก่อสร้างด้วยไม้ 30 หลัง ครึ่งตึกครึ่งไม้ 11 หลัง และเป็นตึก 24 หลัง นอกจากนี้ยังมีหอระฆัง 

ปูชนียวัตถุสำคัญของวัด ได้แก่ พระพุทธรูป 2 องค์ ที่สร้างขึ้นในสมัยพระบาทสมเด็จพระนั่งเกล้าเจ้าอยู่หัว ประดิษฐานไว้ภายในเก๋งจีน

## อ้างอิง

เพลงวิปัสสนา
หมวดหมู่:โบราณสถานในเขตบางกอกน้อย
วัดเปาโรหิตย์

**วัดเปาโรหิตย์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร

## ประวัติ
วัดเปาโรหิตย์เดิมชื่อ **วัดเกาะ** เนื่องจากเคยมีคลองและคูน้ำล้อมรอบ มีวัดตั้งอยู่ตรงกลางคล้ายเกาะ สร้างราวปี พ.ศ. 2367 ในรัชสมัยพระบาทสมเด็จพระนั่งเกล้าเจ้าอยู่หัว ผู้สร้างคือ พระยามหาราชครูปุโรหิตาจารย์ (บุญรอด เปาโรหิตย์) วัดได้รับการบูรณปฏิสังขรณ์จากบุตรหลานตระกูลเปาโรหิตย์มาโดยตลอด มีการสร้างเจดีย์บรรจุอัฐิพระมหาครูปุโรหิตาจารย์ (บุญรอด เปาโรหิตย์) ราวสมัยรัชกาลที่ 3–4 ต่อมาในช่วงรัชสมัยพระบาทสมเด็จพระมงกุฎเกล้าเจ้าอยู่หัว มีการสร้างเจดีย์ทรงปรางค์หมายเลข 3 ต่อมาท่านน้อย เปาโรหิตย์ได้มาบูรณปฏิสังขรณ์ และท่านเจ้าพระยามุขมนตรี (อวบ เปาโรหิตย์) ได้บูรณปฏิสังขรณ์ในราว พ.ศ. 2472–2473

วัดเกาะเปลี่ยนชื่อมาเป็น "วัดเปาโรหิตย์" เมื่อวันที่ 19 พฤศจิกายน พ.ศ. 2471 วัดได้รับพระราชทานวิสุงคามสีมาเมื่อประมาณ พ.ศ. 2367 กรมศิลปากรได้ประกาศขึ้นทะเบียนวัดนี้เป็นโบราณสถานเมื่อวันที่ 16 สิงหาคม พ.ศ. 2520

## อาคารเสนาสนะ
อุโบสถขนาด 3 ห้องแบบรัชกาลที่ 3 มีพาไลล้อมรอบ หลังคามุงด้วยกระเบื้องดินเผาเคลือบ หลังคาลดมุขด้านหน้า 1 ชั้น และด้านหลัง 1 ชั้น ไม่มีช่อฟ้า ใบระกา หางหงส์ หน้าบันก่ออิฐถือปูน กรอบประตูหน้าต่างประดับลายอย่างเทศ ตามแบบงานพระราชนิยมสมัยรัชกาลที่ 3 ภายในมีจิตรกรรมฝาผนัง เป็นภาพปราสาทเขียนแบบอุดมคติ มีลักษณะคล้ายคลึงกับจิตรกรรมในอุโบสถวัดนายโรง ภายนอกมีกำแพงแก้ว

วัดมีเจดีย์ 3 องค์ อยู่ด้านหน้าวัดนอกกำแพงด้านตะวันออก ห่างจากกำแพงแก้ว 4.2 เมตร เรียงกันแนวขนานกับกำแพงแก้วด้านตะวันออก เจดีย์หมายเลข 1 และหมายเลข 3 เป็นทรงปรางค์ ส่วนเจดีย์หมายเลข 2 ฐานเจดีย์เป็นรูปสี่เหลี่ยมจัตุรัส เป็นเจดีย์ย่อมุมไม้สิบสอง

## อ้างอิง

เปาโรหิตย์
หมวดหมู่:โบราณสถานในเขตบางพลัด
ศึกแม่มดมหัศจรรย์

**ศึกแม่มดมหัศจรรย์** () เป็นภาพยนตร์แฟนตาซีสัญชาติอเมริกันที่ออกฉายในปี ค.ศ. 1988 ที่กำกับโดย รอน ฮาวเวิร์ด อำนวยการสร้างฝ่ายบริหารโดย จอร์จ ลูคัส และเขียนบทโดย บ็อบ ดอลแมน เนื้อเรื่องมาจาก จอร์จ ลูคัส นำแสดงโดย วอร์วิค เดวิส, วัล คิลเมอร์, โจแอนน์ เวลีย์, จีน มาร์ช และ บิลลี บาร์ตี วอร์วิค เดวิส รับบทเป็นวิลโลว์ชาวนาผู้ไม่เต็มใจที่มีบทบาทสำคัญในการปกป้องทารกจากราชินีเผด็จการที่สาบานว่าจะทำลายเธอและยึดครองโลก

จอร์จลูคัสเกิดไอเดียสำหรับภาพยนตร์เรื่องนี้ในปี ค.ศ. 1972 โดยเข้าหารอนฮาวเวิร์ดเพื่อกำกับในช่วงหลังการถ่ายทำของ *[[โคคูน (ภาพยนตร์)|โคคูน]]* ในปี ค.ศ. 1985 บ็อบ ดอลแมน ถูกให้มาเขียนบทภาพยนตร์โดยมีร่างเจ็ดร่างก่อนจะจบในปลายปี ค.ศ. 1986 เมโทร-โกลด์วิน-เมเยอร์เป็นผู้จัดจำหน่ายและการถ่ายภาพหลักเริ่มขึ้นในเดือนเมษายน ศ.ศ. 1987 สิ้นสุดในเดือนตุลาคมถัดไป การถ่ายทำส่วนใหญ่เกิดขึ้นที่ เอลส์ทรี สตูดิโอส์ ในฮาร์ทฟอร์ดเชอร์ ประเทศอังกฤษรวมถึงเวลส์และนิวซีแลนด์ อินดัสเทรียล ไลท์ แอนด์ แมจิก ได้สร้างเทคนิคพิเศษทางภาพซึ่งนำไปสู่การปฏิวัติครั้งใหม่ด้วยเทคโนโลยีการปรับเปลี่ยนรูปแบบดิจิทัล

ภาพยนตร์เรื่องนี้ได้เข้าฉายในปี ค.ศ. 1988 ได้รับคำวิจารณ์ที่หลากหลายจากนักวิจารณ์ ทำรายได้ในสหรัฐอเมริกาเพียง 57.3 ล้านดอลลาร์สหรัฐเทียบกับทุนสร้าง 35 ล้านดอลลาร์สหรัฐ นอกจากนี้ยังได้รับการเสนอชื่อชิงรางวัลออสการ์ถึง 2 รางวัล

## อ้างอิง

## แหล่งข้อมูลอื่น
*
*

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2531
หมวดหมู่:โบราณคดีในวัฒนธรรมประชานิยม
วัดรวกบางบำหรุ

**วัดรวกบางบำหรุ** เป็นวัดราษฎร์สังกัดคณะสงฆ์ฝ่ายมหานิกาย ในแขวงบางบำหรุ เขตบางพลัด กรุงเทพมหานคร

ไม่ปรากฎแน่ชัดว่าสร้างขึ้นในสมัยใด บ้างว่าสร้างในปี พ.ศ. 2219 เดิมชื่อ **วัดรวก** เพราะที่ตั้งวัดมีไม้รวกขึ้นอยู่ทั่วไป ส่วนคำขยาย *บางบำหรุ* คงเกิดขึ้นเพราะเนื่องจากว่าตั้งอยู่ในละแวกบางบำหรุ วัดรวกบางบำหรุได้รับพระราชทานวิสุงคามสีมาครั้งหลังเมื่อวันที่ 12 เมษายน พ.ศ. 2511

อุโบสถหลังเดิมเป็นแบบอยุธยาตอนต้น ผนังด้านข้างเจาะช่องหน้าต่างกลางข้างละบาน แต่ปูนปั้นหน้าต่างหลอกทำให้ดูมี 6 บาน ได้รับการปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว ปัจจุบันแปลงเป็นวิหารขนาด 6 ห้อง หันหน้าไปทางทิศตะวันออกสู่คลองบางจาก ผนังด้านหลังตัน มีพระพุทธรูปประดิษฐานอยู่หลายองค์ ส่วนพระอุโบสถใหม่ตั้งขวางกับอุโบสถเดิม อาคารทั้งสองมีกำแพงแก้วล้อมรอบ

## อ้างอิง

รวกบางบำหรุ
หมวดหมู่:โบราณสถานในเขตบางพลัด
วัดพระยาศิริไอยสวรรค์

left|thumb|เจดีย์องค์กลางวัดพระยาศิริไอยสวรรค์
**วัดพระยาศิริไอยสวรรค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่แขวงบางยี่ขัน เขตบางพลัด กรุงเทพมหานคร วัดอยู่ริมคลองบางยี่ขัน มีที่ดินตั้งวัดเนื้อที่ 5 ไร่

วัดพระยาศิริไอยสวรรค์น่าจะเป็นวัดโบราณสมัยอยุธยา ได้รับการบูรณปฏิสังขรณ์ปี พ.ศ. 2367 ในสมัยรัชกาลที่ 3 โดยมีพระยาศิริไอยสวรรค์ (นายฟัก) เป็นบูรณะ จึงได้ขนานชื่อวัดตามนั้น แต่ประชาชนนิยมเรียกว่า **วัดพระหริ** ได้รับพระราชทานวิสุงคามสีมาในสมัยรัชกาลที่ 3 ประมาณ พ.ศ. 2367 (พร้อมกับการสร้างวัด) เขตวิสุงคามสีมากว้าง 12 เมตร ยาว 24 เมตร

โบราณวัตถุและโบราณสถานของวัดที่สำคัญ ได้แก่ อุโบสถกว้าง 8 เมตร ยาว 20 เมตร มีทรวดทรงแบบอยุธยา ขนาด 3 ห้อง มีฐานแอ่นโค้งสำเภา ล้อมรอบด้วยกำแพงแก้ว พระเจดีย์ย่อมุมตั้งคู่กันอยู่มุมกำแพงแก้วด้านหน้า พระเจดีย์กลมตั้งอยู่ตรงกลางระหว่างเจดีย์ย่อมุม อาคารเสนาสนะอื่น ได้แก่ กุฏิสงฆ์ จำนวน 5 หลัง เป็นอาคารไม้และครึ่งตึกครึ่งไม้ วิหาร ศาลาการเปรียญ กว้าง 10 เมตร ยาว 18 เมตร หอระฆัง ฌาปนสถาน ศาลาท่าน้ำสร้าง พ.ศ. 2498 และศาลาโรงครัว พระศักดิ์สิทธิ์ประจำวัดคือ *หลวงพ่อสำริด* ทุกวันที่ 28 มกราคมของทุกปี (5 วัน)  จะมีการจัดนมัสการปิดทอง

## อ้างอิง

พระยาศิริไอยสวรรค์
หมวดหมู่:โบราณสถานในเขตบางพลัด
4 จิ๋วพลิกมิติมหัศจรรย์

***4 จิ๋วพลิกมิติมหัศจรรย์*** () เป็นภาพยนตร์การ์ตูนแนววิทยาศาสตร์สัญชาติอเมริกันที่ออกฉายในปี ค.ศ. 1989 ภาคแรกของซีรีส์ภาพยนตร์เรื่องนี้เป็นผลงานการกำกับเรื่องแรกของ โจ จอห์นสตัน และอำนวยการสร้างโดย วอลต์ ดิสนีย์ พิกเชอส์ พล็อตเรื่องนี้เกี่ยวข้องกับเรื่องราวของนักประดิษฐ์ที่บังเอิญย่อขนาดของตัวเองและลูกๆ ของเพื่อนบ้านข้างบ้านให้เหลือหนึ่งในสี่ของนิ้ว (6 มม.) ด้วยเครื่องหดแม่เหล็กไฟฟ้าของเขาและโยนทิ้งไปกับถังขยะโดยไม่ได้ตั้งใจซึ่งพวกเขาต้องเสี่ยงเข้าไปในสวนหลังบ้าน เพื่อกลับบ้านพร้อมกับกำจัดแมลงและต่อรองอันตราย

ริก มรานิส แสดงเป็น เวย์น สซาลินสกี นักประดิษฐ์ที่ทำให้ลูก ๆ หดตัวโดยไม่ได้ตั้งใจ เอมี่ (เอมี่ โอนีลล์) และ นิก (โรเบิร์ต โอลิเวรี) มาร์เซีย สตราสแมน รับบทเป็น ไดแอน ภรรยาของเขาซึ่งเขาได้มอบตำแหน่งยศตำแหน่งให้ แมตต์ ฟรีเวอร์, คริสติน ซัทเธอร์แลนด์, โทมัส วิลสัน บราวน์ และ จาเร็ด รัชตัน รับบทเป็น รุสส์, แม่, รุสส์ จูเนียร์, และ รอน ทอมป์สัน, ตามลำดับ; เพื่อนบ้านที่อยู่ติดกันกับสซาลินสกี

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2532
หมวดหมู่:ภาพยนตร์โดยวอลต์ดิสนีย์พิกเชอส์
วัดบางยี่ขัน

**วัดบางยี่ขัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร

วัดบางยี่ขันมีชื่อเรียกอย่างอื่นว่า **วัดมุธราชาราม** หรือ **วัดมุขราชธาราม** ไม่ทราบว่าเรียกชื่อเหล่านี้มาเมื่อใด หรืออาจเป็นชื่อจริงเดิมของวัดบางยี่ขันที่เรียกกันตามประสาชาวบ้าน คาดว่าเป็นวัดโบราณตั้งแต่สมัยอยุธยาตอนกลาง ได้รับพระราชทานวิสุงคามสีมา ประมาณ พ.ศ. 2172

## ศิลปกรรม
พระอุโบสถรูปทรงแบบอยุธยาแอ่นโค้งสำเภา ภายในประดิษฐานพระพุทธรูปหลายองค์อยู่ร่วมฐานชุกชีเดียวกัน ภายในมีภาพจิตรกรรมฝาผนังที่เป็นฝีมือของช่างเขียนสมัยอยุธยาตอนปลาย แต่มีการเขียนซ่อมและเขียนเพิ่มเติมในสมัยต้นรัตนโกสินทร์สมัยรัชกาลที่ 3 แต่ยังคงขนบการเขียนภาพในลักษณะจิตรกรรมสมัยอยุธยา ฝีมือช่างในสมัยรัชกาลที่ 3 เชื่อกันว่าเป็นฝีมือของครูคงแป๊ะ จิตรกรเอกแห่งรัตนโกสินทร์ ฝีมือการเขียนภาพของท่านจะสอดแทรกอัตลักษณ์ความเป็นจีนอยู่เสมอ ผนังเหนือช่องประตูหน้าต่างด้านหลังพระประธานเขียนเรื่องไตรภูมิ ด้านหน้าพระประธานเขียนเรื่องมารผจญ ซึ่งภาพมารผจญของวัดบางยี่ขันได้รับการยกย่องว่าเป็นต้นแบบที่สวยงามของภาพมารผจญในสมัยต้นรัตนโกสินทร์ 

ด้านข้างพระประธานเหนือช่องหน้าต่างเขียนภาพเทพชุมนุม ระหว่างช่องหน้าต่างเขียนเรื่องพุทธประวัติจากคัมภีร์ปฐมสมโพธิและเรื่องทศชาติชาดก ซึ่งมีภาพที่น่าสนใจและวาดได้อย่างประณีตปรากฏอยู่ 2 ภาพ ได้แก่ ภาพเหตุการณ์การถวายพระเพลิงพระพุทธสรีระ ซึ่งเป็นเหตุให้กษัตริย์หลายพระนครยกทัพมาทำสงครามเพื่อแย่งพระบรมสารีริกธาตุ เขียนได้ละเอียดลออมาก

ใบเสมาทำด้วยหินทรายแดงขนาดใหญ่แบบเดียวกับวัดประเสริฐสุทธาวาส

## อ้างอิง

บางยี่ขัน
หมวดหมู่:โบราณสถานในเขตบางพลัด
พระนางจักราเทวี

**พระนางจักราเทวี** ( *เซะจาเดวี*) มีพระนามาภิไธยว่า **สิริปวรมหาราชินทารตนาเทวี** (သီရိပဝရ မဟာရာဇိန္ဒာ ရတနာဒေဝီ) เป็นพระอัครมเหสีในพระเจ้ามินดงแห่งพม่า พระองค์มีพระทัยเมตตามาก มีอิทธิพลอย่างสูงต่อพระสวามี และทรงมีความรู้ทั้งด้านโหราศาสตร์และวิทยาศาสตร์สมัยใหม่ จึงมักได้รับเครื่องบรรณาการเกี่ยวกับโหราศาสตร์เสมอ

พระนางสวรรคตในปี ค.ศ. 1876 พระศพฝังที่พระราชวังมัณฑะเลย์

## ในวัฒนธรรมสมัยนิยม
มีนักแสดงผู้รับบท พระนางจักราเทวี ได้แก่

* เจ้านางเสกขรเทวี รับบทโดย ปรียานุช ปานประดับ จากละครเรื่อง เพลิงพระนาง ช่อง 5 (พ.ศ. 2539)
* เจ้านางเสกขรเทวี รับบทโดย จีรนันท์ มะโนแจ่ม จากละครเรื่อง เพลิงพระนาง ช่อง 7 (พ.ศ. 2560)

## อ้างอิง

หมวดหมู่:พระอัครมเหสีราชวงศ์โก้นบอง
หมวดหมู่:พุทธศาสนิกชนชาวพม่า
ไทยซุปเปอร์โมเดลคอนเทสต์ 2018

**ไทยซุปเปอร์โมเดลคอนเทสต์ 2018** () เป็นการประกวดไทยซูเปอร์โมเดลคอนเทสต์ ครั้งที่ 16 ซึ่งมีการประกวดรอบตัดสินในวันที่ 30 มีนาคม พ.ศ. 2561 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ เกษรา วัฒนสังข์ จากจังหวัดนนทบุรี และผู้ชนะสมาร์ทบอยคือ จักรภัทร อังศุธนมาลี จากจังหวัดนครราชสีมา

## ผลการประกวด
### ลำดับ

## รางวัลตำแหน่งพิเศษ

## ผู้เข้าประกวด
### ไทยซุปเปอร์โมเดลคอนเทสต์

: ผู้ได้ตำแหน่ง ไทยซุปเปอร์โมเดลคอนเทสต์

### สมาร์ทบอย

: ผู้ได้ตำแหน่ง สมาร์ทบอย

## อ้างอิง

## แหล่งข้อมูลอื่น
* เว็บไซต์หลักของการประกวดไทยซุปเปอร์โมเดลคอนเทสต์ 
* เว็บไซต์การประกวดนางงามไทย 

2018
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2561
หมวดหมู่:ประเทศไทยในปี พ.ศ. 2561
โพรเจสเทอโรน

**โพรเจสเทอโรน** () เป็นสารสเตอรอยด์ที่ถูกสร้างขึ้นในร่างกายชนิดหนึ่ง จัดเป็นฮอร์โมนเพศในกลุ่มโพรเจสโทเจน มีบทบาทในการควบคุมรอบประจำเดือน การตั้งครรภ์ และการสร้างตัวอ่อน พบในมนุษย์และสัตว์ชนิดอื่นๆ ถือเป็นฮอร์โมนในกลุ่มโพรเจสโทเจนที่พบเป็นปริมาณมากที่สุดในร่างกาย เป็นสารตัวกลางที่สำคัญในกระบวนการสร้างและสลายสารสเตอรอยด์อื่นๆ ในร่างกาย รวมไปถึงฮอร์โมนเพศและคอร์ติโคสเตอรอยด์ และมีบทบาทสำคัญในการทำงานของสมองในฐานะนิวโรสเตอรอยด์อีกด้วย

นอกจากจะเป็นฮอร์โมนตามธรรมชาติแล้ว โพรเจสเทอโรนยังถูกนำมาใช้เป็นยาอีกด้วย เช่น ใช้ร่วมกันกับเอสโตรเจนเพื่อใช้เป็นยาคุมกำเนิด ลดโอกาสเกิดมะเร็งปากมดลูก ใช้รักษาภาวะหมดประจำเดือนทั้งตามธรรมชาติหรือที่เกิดจากการผ่าตัดเอารังไข่ออกจากมะเร็งหรือสาเหตุอื่นๆ โดยถูกนำมาใช้เป็นยาครั้งแรกเมื่อ ค.ศ. 1934
## อ้างอิง

หมวดหมู่:ฮอร์โมนมนุษย์
อะลี อิบน์ อุมัร

**อะลี อิบน์ อุมัร** () ทรงเป็นผู้ปกครองจากราชวงศ์อิดรีสิดและสุลต่านแห่งโมร็อกโกองค์ที่ 7 พระองค์ครองราชย์หลังจากยะฮ์ยาที่ 2 อิบน์ ยะฮ์ยาสวรรคตในค.ศ. 874 ในช่วงการปกครองของพระองค์ พวกอิดรีสิดสูญเสียแฟ็ส เมืองหลวงของตน พระองค์สวรรคตใน ค.ศ. 883

## อ้างอิง

หมวดหมู่:ราชวงศ์อิดรีสิด
หมวดหมู่:บุคคลจากแฟ็ส
หมวดหมู่:สุลต่านแห่งโมร็อกโก
หมวดหมู่:บุคคลที่เสียชีวิตใน ค.ศ. 883
หมวดหมู่:บุคคลที่ไม่ทราบปีเกิด
การตั้งครรภ์แทน

thumb|upright=1.5|Intended parents attend the birth of their child by a gestational surrogate.
**การตั้งครรภ์แทน**, **การอุ้มท้องแทน** หรือ **"การอุ้มบุญ"** เป็นข้อตกลงอย่างหนึ่งซึ่งมักทำเป็นข้อตกลงทางกฎหมาย เพื่อให้สตรีคนหนึ่ง ("แม่อุ้มบุญ") ตั้งครรภ์แทนคนอื่น ซึ่งจะได้เป็นผู้ปกครองเด็กในครรภ์เมื่อคลอดแล้ว

ผู้ที่ประสงค์จะให้มีการตั้งครรภ์แทนอาจมีสาเหตุมาจากการที่ต้องการมีบุตรแต่ไม่สามารถมีบุตรได้ เช่น ฝ่ายหญิงมีปัญหาสุขภาพ หรือเป็นคู่สมรสที่ไม่สามารถมีบุตรได้ทางกายภาพ เป็นต้น การตั้งครรภ์แทนถือเป็นการใช้เทคโนโลยีช่วยการเจริญพันธุ์ประเภทหนึ่ง
## อ้างอิง

หมวดหมู่:การตั้งครรภ์
เยื่อบุมดลูกเจริญผิดที่

**เยื่อบุมดลูกเจริญผิดที่** เป็นภาวะที่เซลล์ของชั้นเยื่อบุมดลูกไปเจริญเป็นเนื้อเยื่ออยู่นอกมดลูก ส่วนใหญ่มักเกิดขึ้นที่รังไข่ ท่อนำไข่ และเนื้อเยื่อรอบๆ มดลูกและรังไข่ แต่ในบางกรณีก็อาจพบเกิดขึ้นที่ส่วนอื่นของร่างกายได้ อาการที่พบบ่อยคืออาการปวดท้องน้อยและมีบุตรยาก ผู้ป่วยเกือบครึ่งหนึ่งจะมีอาการปวดท้องน้อยเรื้อรัง และ 70% จะมีอาการปวดระหว่างมีรอบเดือน บางรายอาจมีอาการปวดขณะมีเพศสัมพันธ์ได้ การมีบุตรยากพบได้ประมาณครึ่งหนึ่งของผู้ป่วย นอกจากนี้ยังมีอาการอื่นๆ ที่พบได้ไม่บ่อย เช่น อาการทางระบบปัสสาวะ หรืออาการทางระบบทางเดินอาหาร ผู้ป่วยประมาณ 25% ไม่มีอาการ ในรายที่ไปพบแพทย์ด้วยปัญหามีบุตรยากแล้วพบว่ามีภาวะนี้ 85% จะไม่มีอาการปวด ภาวะนี้อาจมีผลกระทบทางด้านสังคมและจิตใจต่อผู้ป่วยได้ 

สาเหตุของภาวะนี้ยังไม่เป็นที่ทราบแน่ชัด ปัจจัยเสี่ยงที่สำคัญคือการมีคนในครอบครัวเป็นโรคนี้ บริเวณที่มีเยื่อบุมดลูกไปเจริญอยู่จะมีเลือดออกทุกเดือน ทำให้เกิดการอักเสบและแผลเป็นขึ้นในบริเวณนั้น เซลล์เยื่อบุมดลูกที่เจริญผิดที่เหล่านี้ไม่ถือว่าเป็นมะเร็ง การวินิจฉัยส่วนใหญ่ทำโดยดูจากอาการร่วมกับการถ่ายภาพรังสีทางการแพทย์ อย่างไรก็ดีการวินิจฉัยยืนยันที่แม่นยำที่สุดจะต้องทำโดยการตัดชิ้นเนื้อตรวจ ภาวะอื่นที่ทำให้มีอาการคล้ายกันได้แก่ โรคอักเสบของอวัยวะในอุ้งเชิงกรานสตรี, กลุ่มอาการลำไส้ไวเกินต่อการกระตุ้น, และไฟโบรไมอัลเจีย ภาวะนี้มักถูกวินิจฉัยผิดได้บ่อย หลายครั้งที่ผู้ป่วยได้รับการแนะนำว่าอาการที่ประสบนั้นเป็นเรื่องเล็กน้อยหรือเป็นเรื่องปกติ

มีข้อมูลหลายชุดที่สนับสนุนว่าการใช้ยาเม็ดคุมกำเนิดแบบฮอร์โมนรวมสามารถลดความเสี่ยงของการเกิดภาวะนี้ได้ การออกกำลังกายและการลดปริมาณการดื่มแอลกอฮอล์ก็อาจช่วยป้องกันได้เช่นกัน ภาวะนี้ยังไม่มีวิธีรักษาให้หายขาด แต่สามารถบรรเทาอาการได้ด้วยวิธีการต่างๆ เช่น การใช้ยาแก้ปวด ยาฮอร์โมน หรือการผ่าตัด ยาแก้ปวดที่แนะนำให้ใช้คือยาแก้อักเสบชนิดไม่ใช่สเตอรอยด์ เช่น นาพรอกเซน เป็นต้น การกินยาเม็ดคุมกำเนิดแบบฮอร์โมนรวมต่อเนื่องหรือการใช้ห่วงคุมกำเนิดแบบปล่อยฮอร์โมนก็อาจช่วยได้เช่นกัน ยาในกลุ่ม GnRH agonist สามารถช่วยเพิ่มโอกาสที่จะตั้งครรภ์ได้ในรายที่มีบุตรยาก การผ่าตัดเอาบริเวณที่เป็นเยื่อบุมดลูกเจริญผิดที่ออกอาจจำเป็นต้องทำในรายที่รักษาด้วยยาหรือวิธีการอื่นๆ แล้วไม่ได้ผล

ข้อมูลปี พ.ศ. 2558 ประมาณไว้ว่าทั่วโลกมีผู้ป่วยโรคนี้อยู่ประมาณ 10.8 ล้านคน บางที่ระบุว่ามีผู้หญิงป่วยจากโรคนี้ประมาณ 6-10% และในคนที่ไม่มีอาการก็อาจมีโรคนี้อยู่ 2-11% ผู้หญิงทั่วไป 11% จะตรวจเจอเยื่อบุโพรงมดลูกเจริญผิดที่ที่ยังไม่ได้รับวินิจฉัยจากการทำเอ็มอาร์ไอ ภาวะนี้พบได้บ่อยที่สุดในคนอายุประมาณ 30-40 ปี แต่ก็มีพบในเด็กอายุน้อยที่สุดคือ 8 ปี ส่วนใหญ่ไม่ทำให้เกิดการเสียชีวิต โดยมีอัตราตายอยู่ที่ประมาณ 0-0.1 ต่อ 100,000 ประชากร แต่เดิมโรคนี้จะถูกนับรวมเป็นโรคเดียวกันกับอะดิโนไมโอซิส และต่อมาจึงถูกแยกออกเป็นภาวะต่างหากเมื่อช่วงคริสตทศวรรษ 1920 โดยไม่เป็นที่ทราบแน่ชัดว่าภาวะนี้ถูกบรรยายไว้เป็นครั้งแรกตั้งแต่เมื่อใด

## อ้างอิง

## แหล่งข้อมูลอื่น

หมวดหมู่:รอบประจำเดือน
หมวดหมู่:ความผิดปกติของอวัยวะสืบพันธุ์สตรีที่ไม่เกิดจากการอักเสบ
ยะห์ยา อิบน์ อิดรีส อิบน์ อุมัร

**ยะห์ยา อิบน์ อิดรีส อิบน์ อุมัร** () ทรงเป็นผู้นำจากราชวงศ์อิดรีสิดและสุลต่านแห่งโมร็อกโกองค์ที่ 9 พระองค์ครองราชย์หลังจากยะห์ยาที่ 3 สวรรคตใน ค.ศ. 904 และสวรรตใน ค.ศ. 917 เมื่อพวกฟาฏิมิดโจมตีโมร็อกโก

รัฐเคาะลีฟะฮ์ฟาฏิมียะฮ์ปกครองโมร็อกโกไปอีก 8 ปีหลังจากยะห์ยาที่ 4 สวรรคต และพวกอิดรีสิดได้อำนาจคืนมาโดยการก่อกบฏของอัลฮะซัน อิบน มุฮัมมัด แต่อยู่ได้แค่ 3 ปี ก็ถูกพวกฟาฏิมิดขับไล่ไป โดยปกครองถึง 10 กว่าปีแล้วถูกโค่นภายใค้การนำของอัลกอซิม กะนูน

## อ้างอิง

หมวดหมู่:ราชวงศ์อิดรีสิด
หมวดหมู่:บุคคลจากแฟ็ส
หมวดหมู่:สุลต่านแห่งโมร็อกโก
หมวดหมู่:บุคคลที่เสียชีวิตใน ค.ศ. 917
หมวดหมู่:บุคคลที่ไม่ทราบปีเกิด
วัดท่าไม้

**วัดท่าไม้** อาจหมายถึง
* **[[วัดท่าไม้ (จังหวัดนครสวรรค์)|วัดท่าไม้]]** อำเภอชุมแสง จังหวัดนครสวรรค์
* **[[วัดท่าไม้ (จังหวัดลำปาง)|วัดท่าไม้]]** อำเภอแม่พริก จังหวัดลำปาง
* **[[วัดท่าไม้ (จังหวัดสมุทรสาคร)|วัดท่าไม้]]** อำเภอกระทุ่มแบน จังหวัดสมุทรสาคร

ท่าไม้
วัดโคกขาม

**วัดโคกขาม** อาจหมายถึง
* **[[วัดโคกขาม (จังหวัดชัยภูมิ)|วัดโคกขาม]]** อำเภอบ้านแท่น จังหวัดชัยภูมิ
* **[[วัดโคกขาม (จังหวัดนครราชสีมา)|วัดโคกขาม]]** อำเภอพิมาย จังหวัดนครราชสีมา
* **[[วัดโคกขาม (จังหวัดนครสวรรค์)|วัดโคกขาม]]** อำเภอตากฟ้า จังหวัดนครสวรรค์
* **[[วัดโคกขาม (จังหวัดลพบุรี)|วัดโคกขาม]]** อำเภอหนองม่วง จังหวัดลพบุรี
* **[[วัดโคกขาม (จังหวัดสมุทรสาคร)|วัดโคกขาม]]** 

โคกขาม
วัดท่ากระบือ

**วัดท่ากระบือ** อาจหมายถึง
* **[[วัดท่ากระบือ (จังหวัดขอนแก่น)|วัดท่ากระบือ]]** อำเภอภูผาม่าน จังหวัดขอนแก่น
* **[[วัดท่ากระบือ (จังหวัดสมุทรสาคร)|วัดท่ากระบือ]]** อำเภอกระทุ่มแบน จังหวัดสมุทรสาคร

ท่ากระบือ
วัดป่าชัยรังสี

**วัดป่าชัยรังสี** อาจหมายถึง
* **[[วัดป่าชัยรังสี (จังหวัดกำแพงเพชร)|วัดป่าชัยรังสี]]** อำเภอเมืองกำแพงเพชร จังหวัดกำแพงเพชร
* **[[วัดป่าชัยรังสี (จังหวัดสมุทรสาคร)|วัดป่าชัยรังสี]]** อำเภอเมืองสมุทรสาคร จังหวัดสมุทรสาคร

ป่าชัยรังสี
อมราวตี

**อมราวตี** หรือ **อมราวดี** (Amaravati, Amaravathi, Amravati) เป็นคำในภาษาบาลีแปลว่า ที่พำนักของความไม่ตาย ('Abode of the Deathless') อันหมายถึงนิรวาณ

## ธรรมเนียม
* อมราวตี (ปรัมปรา) เมืองเอกในสวรรคะตามความเชื่อฮินดู
* สำนักสงฆ์พุทธอมราวตี สำนักสงฆ์เถรวาทใกล้ลอนดอน สหราชอาณาจักร

## ภูมิศาสตร์
* อมราวตี (รัฐอานธรประเทศ) เมืองหลวงทางพฤตินัยของรัฐอานธรประเทศ ประเทศอินเดีย
* หมู่บ้านอมราวตี (อำเภอคุนตูร์) รัฐอานธรประเทศ ประเทศอินอินเดีย
** อมราวตีสถูป (*อมราวตีมหาเจดีย์*) สถูปโบราณในหมู่บ้านดังกล่าว
** อมราวตีมณฑล (รัฐอานธรประเทศ) มณฑลในอำเภอคุนตูร์
* อมราวตี (รัฐมหาราษฏระ) เมืองในรัฐมหาราษฏระ ประเทศอินเดีย
** อำเภออมราวตี อำเภอในรัฐมหาราษฏระ
* อมราวตีนคร เมืองในรัฐทมิฬนาฑู ประเทศอินเดีย
** เขื่อนอมราวตี เขื่อนในเมืองดังกล่าว
** อ่างเก็บน้ำอมราวตี อ่างเก็บน้ำในเมืองดังกล่าว
* แม่น้ำอมราวตี แม่น้ำที่ไหลผ่านรัฐเกรละและทมิฬนาฑู
* อมราวตี รัฐหนึ่งในอาณาจักรจามปา ปัจจุบันอยู่ในประเทศเวียดนามตอนกลาง

## การรถไฟ
* สถานีรถไฟอมราวตี รัฐมหาราษฏระ
* อมราวตีเอกซ์เพรส สายรถไฟในรัฐอานธรประเทศ

## บันเทิง
* ''อมราวตี'' (ภาพยนตร์ปี 1993)
* ''อมราวตี'' (ภาพยนตร์ปี 2009)
รางวัลผู้เล่นแห่งฤดูกาลของลิเวอร์พูล

thumb|สตีเวน เจอร์ราร์ด ชนะรางวัลผู้เล่นแห่งฤดูกาลห้าครั้ง โดยรวมถึงสี่ครั้งที่ชนะติดต่อกัน
[thumb|[ลุยส์ ซัวเรซ เป็นคนแรกที่ชนะรางวัลนี้ในงานเลี้ยงเมื่อ ค.ศ. 2014 และเป็นหนึ่งในสามผู้เล่นที่ชนะรางวัลนี้อย่างน้อยสองปีติดต่อกัน]]

**รางวัลผู้เล่นแห่งฤดูกาลของ[[สโมสรฟุตบอลลิเวอร์พูล|ลิเวอร์พูล]]** เป็นหนึ่งในรางวัลที่มอบแก่ผู้เล่นที่ทำผลงานยอดเยี่ยมในพรีเมียร์ลีกจากการให้คะแนนของแฟน รางวัลถูกมอบครั้งแรกใน ค.ศ. 2001 ในชื่อรางวัล 'ผู้เล่นแห่งฤดูกาล' แรกเริ่มมีการให้คะแนนผู้เล่นผ่านทางเว็บไซต์สโมสร ต่อมาเมื่อมีจำนวนรางวัลมากขึ้น จึงปรับเปลี่ยนเป็นการมอบรางวัลในงานเลี้ยงอาหารมื้อเย็น ซึ่งเริ่มจัดครั้งแรกใน ค.ศ. 2014 และจัดขึ้นเรื่อยมากทุกฤดูกาลจนถึงปัจจุบัน รางวัลนี้ยังรวมถึง 'ผู้เล่นของผู้เล่นแห่งฤดูกาล' (เช่นเดียวกันกับ ผู้เล่นของแฟน), ประตูยอดเยี่ยมแห่งฤดูกาล และนักฟุตบอลหญิงยอดเยี่ยมแห่งฤดูกาล เช่นเดียวกันกับรางวัลอื่น ๆ ที่มอบแก่ผู้เล่นเยาวชน ทีมงานเทคนิค และแฟนที่โดดเด่น

## พิธีมอบรางวัล
### งานเลี้ยง
งานเลี้ยงมอบรางวัลจัดขึ้นในเดือนพฤษภาคม หลังพรีเมียร์ลีกจบฤดูกาล งานเลี้ยงนี้เปิดให้ทีมงานและแฟนที่ซื้อบัตรผ่านทางเว็บไซต์สโมสรเข้าร่วมงาน

#### ถ้วยรางวัล
ถ้วยรางวัลมีหลายรูปแบบ ในฤดูกาล 2012–13 รางวัลมีชื่อว่า 'ผู้เล่นแห่งฤดูกาลของสแตนดาร์ดชาร์เตอร์ด' ซึ่งตั้งตามผู้สนับสนุน โดยถ้วยรางวัลเป็นรูปสัญลักษณ์ของสแตนดาร์ดชาร์เตอร์ดปรากฏอยู่ ต่อมา ถ้วยรางวัลเปลี่ยนเป็นแบบวงกลมที่มีตราสัญลักษณ์ของลิเวอร์พูลประดับอยู่

## ผู้ชนะ
### รางวัลผู้เล่นชายแห่งฤดูกาล
รางวัลผู้เล่นแห่งฤดูกาลของแฟน ตัดสินผ่านการลงคะแนนผ่านเว็บไซต์สโมสรโดยสโมสรจะเสนอชื่อผู้เข้าชิง 5 คน รางวัลนี้ถูกมอบมาตั้งแต่ ค.ศ. 2001 ส่วนรางวัลผู้เล่นของผู้เล่นแห่งปี จะถูกมอบให้กับผู้เล่นที่ได้คะแนนจากเพื่อนร่วมทีมมากที่สุด รางวัลนี้ถูกมอบมาตั้งแต่ฤดูกาล 2013–14 อย่างไรก็ตาม ในระยะหลัง ผู้ชนะรางวัลสองรายการนี้มักเป็นคนเดียวกัน

## อ้างอิง

หมวดหมู่:สโมสรฟุตบอลลิเวอร์พูล
ดิอันเซ็นเซอด์ไลบรารี

**ดิอันเซ็นเซอด์ไลบรารี** (The Uncensored Library) เป็นเซิร์ฟเวอร์และแผนที่ในเกม*[[ไมน์คราฟต์]]* ปล่อยโดยรีพอเทอส์วิเธาท์บอร์เดอส์ (Reporters without Borders) และผลิตโดยบล็อกเวิคส์ (BlockWorks), ดีดีบีเบอร์ลิน (DDB Berlin), และ มีเดียมองส์ (MediaMonks) จัดทำขึ้นเพื่อหลีกเลี่ยงการเซ็นเซอร์ข้อมูลข่าวสาร ในประเทศที่ไม่มีเสรีภาพสื่อ ภายในหอสมุดนี้ประกอบด้วยการรายงานข่าวที่ถูกปิดกั้นและห้ามเผยแพร่ในประเทศเม็กซิโก ประเทศรัสเซีย ประเทศเวียดนาม ประเทศซาอุดิอาระเบีย และ ประเทศอียิปต์ หอสมุดนี้เปิดตัวเมื่อวันที่ 12 มีนาคม 2020 ซึ่งตรงกับวันต่อต้านการเซ็นเซอร์ทางไซเบอร์ ในปัจจุบัน หอสมุดสามารถเข้าถึงได้ผ่านทางการดาวน์โหลดแผนที่จากเว็บทางการ หรือเชื่อมต่อเข้ากับเซิร์ฟเวอร์ของหอสมุด

## การออกแบบ

หอสมุดนั้นเป็นโครงการขนาดใหญ่ สร้างขึ้นด้วยสถาปัตยกรรมนีโอคลาสสิก เช่น หอสมุดสาธารณะนิวยอร์ก ในการก่อสร้างหอสมุดใช้บล็อกในเกมไปมากกว่า 12.5 ล้านบล็อก

## รูปแบบ
ประเทศห้าประเทศและโครงการ Reporters without Borders มีปีกในอาคารเป็นของตนเอง ภายในประกอบด้วยบทความต่าง ๆ จัดแสดงในรูปของหนังสือเป็นภาษาอังกฤษและภาษาแรกที่บทความนั้นเขียน บทความเหล่านี้โดยทั่วไปพูดถึงการเซ็นเซอร์ การลงโทษที่ไม่เป็นธรรม และบทวิพากษ์วิจารณ์รัฐบาลอื่น ๆ สถาปัตยกรรมภายในของแต่ละปีกของแต่ละประเทศแสดงถึงสถานการณ์และอุปสรรคของการทำข่าวในประเทศนั้น ๆ นอกจากนี้ภายในโถงกลางเป็นการจัดแสดงเกี่ยวกับดัชนีเสรีภาพสื่อและสถานการณ์ในแต่ละประเทศที่ดัชนีครอบคลุม ภายในหอสมุดมีหนังสือรวมทั้งสิ้น 200 เล่มที่ต่างกัน

## คำตอบรับ
หลังเปิดบริการแล้ว โครงการนี้กลายเป็นกระแสทั่วสื่อสังคม และเป็นจุดเด่นในสื่อต่าง ๆ ทั่วไป เช่น บีบีซี, ดีดับเบิลยูนิวส์, ซีเอ็นบีซี, ซีเอ็นเอ็น, เทคครันข์, เดอะเวิร์จ, กิซโมโด, เอ็นแกตเจ็ต, แมชเอเบิล, พีซีเกมเมอร์ และซีนเวิลด์แมกกาซีน

## อ้างอิง

หมวดหมู่:ไมน์คราฟต์
หมวดหมู่:การตรวจพิจารณา
หมวดหมู่:การตรวจพิจารณาในประเทศจีน
หมวดหมู่:การตรวจพิจารณาในประเทศไทย
หมวดหมู่:การตรวจพิจารณาในประเทศเม็กซิโก
หมวดหมู่:การตรวจพิจารณาในประเทศรัสเซีย
หมวดหมู่:การตรวจพิจารณาในประเทศเวียดนาม
หมวดหมู่:การตรวจพิจารณาในประเทศซาอุดีอาระเบีย
หมวดหมู่:การตรวจพิจารณาในประเทศบราซิล
หมวดหมู่:การตรวจพิจารณาในประเทศอียิปต์
หมวดหมู่:การตรวจพิจารณาในประเทศฮังการี
หมวดหมู่:การตรวจพิจารณาในประเทศอิหร่าน
หมวดหมู่:การตรวจพิจารณาในประเทศพม่า
หมวดหมู่:การตรวจพิจารณาในประเทศเกาหลีเหนือ
หมวดหมู่:การตรวจพิจารณาในประเทศเติร์กเมนิสถาน
สว่านขุดดิน

thumb|200px|สว่านขุดหลุมเสาติดอยู่กับรถแทรกเตอร์

**สว่านขุดดิน** หรือ **สว่านเจาะดิน** () คืออุปกรณ์ขุดเจาะหรือสว่านขนาดใหญ่ที่มีด้ามจับ ใช้สำหรับเจาะรูในพื้นดิน โดยทั่วไปจะมีใบเกลียว (flighting) เพื่อทำหน้าที่เป็นสกรูลำเลียงเพื่อนำเศษวัสดุที่เจาะออก การหมุนเป็นเกลียวของใบมีดทำให้วัสดุเคลื่อนออกจากรูที่กำลังเจาะในลักษณะการยกตัวในแนวตั้ง

## ประเภท

สว่านที่ใช้ในการขุดหลุม มีหลายประเภทตามลักษณะของการใช้งาน ได้แก่ สว่านขุดหลุมเสา (หลุมลงเสา), สว่านขุดดินมือหมุน, เครื่องขุดหลุมเสา แบ่งตามลักษณะของวิธีทำงาน เช่น หมุนด้วยมือ, ขับเคลื่อนด้วยมอเตอร์ไฟฟ้า หรือ เครื่องยนต์สันดาปภายในซึ่งอาจติดอยู่กับรถแทรกเตอร์ (ได้รับพลังงานจากการเปิด - ปิดเครื่องยนต์ของรถแทรกเตอร์ตามรูปแสดง) นอกจากนี้ยังสามารถใช้สว่านขุดดินมือหมุนสำหรับทำหลุมสำหรับปลูกพืชในสวนได้ [ต้องการอ้างอิง] 

ในการก่อสร้างขนาดใหญ่ ใช้สว่านขุดดินโดยเป็นส่วนหนึ่งของแท่นขุดเจาะ เพื่อขุดหรือเจาะหลุมเสาเข็มฐานรากที่ต้องการความลึกมาก

ในประเทศเขตหนาว ชาวประมงใช้สว่านขุดหลุมทั้งแบบใช้แก๊สหรือแบบใช้มือหมุนในการเจาะรูน้ำแข็งเพื่อหาปลา

## แกลเลอรี

ไฟล์: ADurerAugerBayonne.jpg| การศึกษาการใช้สว่านจากหนังสือ The Seven Sorrows of the Virgin โดย Albrecht Dürer พ.ศ. 2039
ไฟล์: Trivelle 1849.jpg|  สว่านขุดดิน ปีพ.ศ. 2392
ไฟล์: Erdbohrerp.jpg|สว่านขุดดินมือหมุน
ไฟล์: Isborr.jpg| ชาวประมงใช้สว่านขุดดินเจาะรูน้ำแข็งเพื่อหาปลา
ไฟล์:2009-02-23 Skid steer with extreme duty auger.jpg|  รถตักดินพร้อมอุปกรณ์เสริมเครื่องเจาะดิน
ไฟล์:Auger Foundation Pile Drill Rig.jpg| แท่นขุดเจาะ


## อ้างอิง

หมวดหมู่:เครื่องมือ
วัดน้อยนพคุณ

**วัดน้อยนพคุณ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เดิมชื่อ **วัดน้อย** สร้างโดยสนมผู้หนึ่งในพระองค์ ต่อมาในปี พ.ศ. 2483 ได้สร้อยนามเพิ่มเติมเป็น "วัดน้อยนพคุณ" วัดมีพื้นที่ 20 ไร่ เจ้าอาวาสองค์ปัจจุบันคือ พระครูปลัด โกมินทร์ สิริวฑฺฒโน

## อาคารเสนาสนะ
อุโบสถทรงไทยสร้างปี พ.ศ. 2470 มีความกว้าง 13 เมตร 50 เซนติเมตร ยาว 18 เมตร มีประตูทางเข้า 2 ประตู ระหว่างประตู ประดิษฐานพระพุทธรูปประจำวัด นามว่า *พระพุทธนพคุณปฏิมากร* หน้าบันแกะสลักลายไทย ภายในประดิษฐานพระประธานปางมารวิชัย มีพระโมคคัลลานะและพระสารีบุตรตั้งอยู่ซ้าย-ขวา มีภาพจิตรกรรมฝาผนังเขียนเรื่องราวพุทธประวัติ ภายนอกมีกำแพงแก้วที่ประดิษฐ์ลวดลายเหล็กดัด เป็นช่อกุหลาบในแจกัน ซึ่งกุหลาบนั้นถือว่าเป็นดอกไม้ที่พระบาทสมเด็จพระจุลจอมเกล้าเจ้าอยู่หัวโปรด

ด้านหน้าอุโบสถมีวิหารน้อย หน้าบันวิหารแกะสลักเป็นรูปช้างสามเศียร สัญลักษณ์ของสมัยรัตนโกสินทร์ ภายในวิหารเป็นที่ประดิษฐานพระพุทธรูปดินปั้น 2 องค์ ชาวบ้านเรียกขานกันว่า *หลวงพ่อสองพี่น้อง* ขนาดหน้าตักกว้าง 57 นิ้วและ 53 นิ้ว ด้านหลังวัดมีอาคารที่พักสงฆ์ขนาด 3 ชั้น มีพระภิกษุสงฆ์อยู่ประมาณ 50 รูป

## อ้างอิง

น้อยนพคุณ
หมวดหมู่:โบราณสถานในเขตดุสิต
วัดบางโคล่นอก

**วัดบางโคล่นอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร วัดมีที่ดินตั้งวัดเนื้อที่ 7 ไร่ 2 งาน 25 ตารางวา 

วัดบางโคล่นอกตั้งเป็นวัดเมื่อปี พ.ศ. 2361 ไม่ปรากฏหลักฐานว่าผู้ใดสร้างวัด ชื่อวัดตั้งขึ้นตามท้องที่ที่ตั้ง วัดนี้ได้พระราชทานวิสุงคามสีมาเมื่อวันที่ 14 มกราคม พ.ศ. 2451 โดยนายอ่วมอำแดงคิดได้กราบบังคมทูลพระกรุณาขอเป็นที่วิสุงคามสีมา ด้านการศึกษา วัดได้สนับสนุนการศึกษาด้านพระปริยัติธรรม ได้รับอนุญาตจากทางราชการให้สร้างอาคารเรียน คือ โรงเรียนวัดบางโคล่นอกในที่ของวัด ในสมัยพระครูสิริรัตนวิมลเป็นเจ้าอาวาส ท่านได้ดำเนินการบูรณะอุโบสถโดยการถมพื้นซ่อมแซมหลังคา กุฏิชั้นเดียว จำนวน 7 หลัง บูรณะศาลาเมรุ และสร้างศาลารัตนรังษีหนึ่งหลังชั้นเดียว

## รายนามเจ้าอาวาส
* พระอาจารย์เปรี่ยน
* พระอาจารย์บัว
* พระอาจารย์ฉุย 
* หลวงพ่อคง 
* พระครูรัตนรังษี (หลวงปู่พุ่ม) 
* พระอาจารย์น้อย
* พระอาจารย์เอิบ
* พระมหาพิชิต โสตฺถิจารี
* พระครูสิริรัตนวิมล (ติสรโณ)
* พระครูโกวิทวรกิจ องค์ปัจจุบัน

## อ้างอิง

บางโคล่นอก
หมวดหมู่:โบราณสถานในเขตบางคอแหลม
หมวดหมู่:สิ่งก่อสร้างริมแม่น้ำเจ้าพระยา
วัดลาดบัวขาว (ราชโยธา)

**วัดลาดบัวขาว (ราชโยธา)** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทับช้าง เขตสะพานสูง กรุงเทพมหานคร

## ประวัติ
วัดลาดบัวขาว (ราชโยธา) สร้างโดยพระยาราชโยธาหรือพระยาสุรินทร์ราชเสนา (เนียม สิงหเสนี) และพระยาสุเรนทร์ราชเสนา ซึ่งเป็นพี่น้องกัน สร้างเมื่อประมาณ พ.ศ. 2415 ได้รับพระราชทานวิสุงคามสีมาในปี พ.ศ. 2425 พร้อมกับได้รับพระราชทานนามว่า "วัดลาดบัวขาว" เพราะวัดนี้ตั้งอยู่ใกล้กับบึงน้ำซึ่งมีดอกบัวสีขาวเป็นจำนวนมาก แต่ชาวบ้านยังคงเรียกชื่อว่า "วัดราชโยธา" หรือ **วัดพระราชโยธา** ตามผู้สร้างวัดมาจนทุกวันนี้ หลังจากสร้างวัด พระยาราชโยธาได้ไปนิมนต์หลวงปู่ทอง (อายะนะ)มาครองวัดเป็นเจ้าอาวาสองค์แรก ท่านมีอายุยืนยาวถึง 117 ปี ปัจจุบันลูกศิษย์ได้สร้างรูปเหมือนหุ่นขี้ผึ้งของท่านไว้ที่วัดแห่งนี้ด้วย

## งานประเพณี
วัดลาดบัวขาว (ราชโยธา) มีการจัดงานประเพณีปิดทองหลวงปู่ทองขึ้นเป็นประจำทุกปีในช่วงตรุษจีน (ประมาณเดือนมกราคม) งานปิดทองนมัสการหลวงปู่ทองประกอบด้วยกิจกรรมตักบาตรในตอนเช้า ต่อด้วยการถวายสังฆทานเสริมดวงชะตา ภายในงานประกอบด้วยกิจกรรมบันเทิงจากศิลปินพื้นบ้าน เช่น การแสดงหมอลำลิเก ลำตัด ฯลฯ และยังมีการออกร้านผลิตภัณฑ์งานช่างฝีมือของชุมชน

## อ้างอิง

ลาดบัวขาว (ราชโยธา)
หมวดหมู่:โบราณสถานในกรุงเทพมหานคร
วัดทอง (เขตบางพลัด)

**วัดทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร วัดสร้างขึ้นในสมัยปลายกรุงศรีอยุธยา ไม่ปรากฏหลักฐานเกี่ยวกับผู้สร้าง วัดนี้ได้รับการประกาศขึ้นทะเบียนเป็นโบราณสถานในราชกิจจานุเบกษาเมื่อวันที่ 16 สิงหาคม พ.ศ. 2520 วัดได้รับการบูรณปฏิสังขรณ์ครั้งล่าสุดเมื่อ พ.ศ. 2527

## อาคารเสนาสนะ
พระอุโบสถเก่าแก่เป็นโบสถ์มหาอุด สร้างพาไลอยู่ด้านหน้าเหนือประตู มีทางเข้าออกเพียงทางเดียว ด้านหลังเป็นผนังทึบ ปัจจุบันอุโบสถหลังนี้กลายเป็นวิหารของวัด ส่วนอุโบสถหลังปัจจุบันสร้างขึ้นในสมัยรัตนโกสินทร์ แต่ลักษณะของซุ้มเสมาที่อยู่รอบ ๆ เป็นเสมานั่งแท่น ซึ่งเป็นศิลปะในสมัยอยุธยา อุโบสถหลังคาลด 2 ชั้น มุงกระเบื้องเคลือบประดับช่อฟ้า ใบระกา หางหงส์ หน้าบันทั้งด้านหน้าและด้านหลังประดับด้วยถ้วยชามสังคโลก มีพระพุทธรูปปางมารวิชัยเป็นพระประธาน มีกำแพงแก้วล้อมรอบทั้ง 4 ด้าน ภายในมีภาพจิตรกรรมฝาผนังเป็นเรื่องพุทธประวัติตามขนบของศิลปะจิตรกรรมสมัยรัชกาลที่ 4 ยังมีภาพผู้คนแต่งกายเป็นฝรั่ง ภาพตึกฝรั่ง จึงเป็นภาพจิตรกรรมยุครอยต่อระหว่างสยามเก่ากับสยามใหม่

เจดีย์มี 2 องค์ ตั้งอยู่ระหว่างอุโบสถกับวิหาร เป็นแบบย่อมุมไม้สิบสองตั้งอยู่บนฐานสูง และเจดีย์ทรงระฆัง ศาลาการเปรียญเป็นอาคารไม้โบราณทรงไทยชั้นเดียว ขนาดกว้าง 13 เมตร ยาว 14 เมตร

## อ้างอิง

ทอง
หมวดหมู่:โบราณสถานในเขตบางพลัด
วัดบรมสถล

**วัดบรมสถล** หรือ **วัดดอน** มีชื่อเต็มว่า **วัดบรมสถลศรีวิสุทธิโสภณรังสรรค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงยานนาวา เขตสาทร กรุงเทพมหานคร เนื้อที่ 17 ไร่ 2 งาน 28 วา โดยมีคูเป็นเขตวัดล้อมรอบทุกด้าน กล่าวคือ คูด้านเหนือและด้านตะวันออกเป็นเครื่องปันเขตวัดดอนกับป่าช้าจีน ส่วนคูด้านใต้และด้านตะวันตกเป็นเครื่องปันเขตวัดดอนกับชาวบ้าน วัดดอนมีวัตถุมงคลที่มีชื่อเสียงคือ พระกริ่งฟ้าผ่า

## ประวัติ
วัดดอนสร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช ปรากฏหลักฐานเดิมว่า มังจันจ่าพระยาทวายได้มาขอสวามิภักดิ์ขึ้นกับไทย จึงมีชาวทวายตามเข้ามาอยู่ด้วยและได้สร้างวัดขึ้นในปี พ.ศ. 2340 วัดตั้งอยู่บนดอนจึงได้ชื่อว่า "วัดดอน" และ **วัดดอนทวาย** บ้างเรียก **วัดดอนหลังบ้านทวาย** จนในปี พ.ศ. 2400 ในสมัยพระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ แปลงนามวัดให้ใหม่เป็น "วัดบรมสถล"

สมัยที่พระราชวิสุทธิโสภณเป็นเจ้าอาวาสนี้ วัดดอนเริ่มมีการพัฒนาปฏิสังขรณ์ครั้งใหญ่ วัดจึงวางโครงการพัฒนาใหม่หมดทั้งเขตพุทธาวาส เขตสังฆาวาส และเขตวัดประโยชน์แล้วดำเนินการก่อสร้างปฏิสังขรณ์โดยเริ่มสร้างกำแพงวัด กุฏิสงฆ์ ศาลาการเปรียญ และเสนาสนะที่จำเป็นอื่น ๆ ยกเว้นอุโบสถ วิหาร ตั้งแต่ปี พ.ศ. 2510 เป็นต้นมาจนถึงวันที่ 1 ธันวาคม พ.ศ. 2522

## อ้างอิง

## แหล่งข้อมูลอื่น
* 

บรมสถล
หมวดหมู่:โบราณสถานในเขตสาทร
ปวดประจำเดือน

อาการ**ปวดประจำเดือน** หรือ **ปวดระดู** คืออาการปวดที่มีขึ้นขณะที่สตรีกำลังมีประจำเดือน ส่วนใหญ่มักเริ่มเป็นในวันแรกของการมีประจำเดือน และมักเป็นอยู่ไม่เกิน 3 วัน อาการปวดมักเป็นอยูที่ท้องน้อยหรืออุ้งเชิงกราน อาการอื่นที่พบร่วมด้วยเช่น ปวดหลัง คลื่นไส้ อาเจียน เป็นต้น

สตรีอายุน้อยอาจมีอาการปวดประจำเดือนได้โดยไม่ได้มีสาเหตุมาจากโรคหรือพยาธิสภาพ แต่ในสตรีสูงอายุมักพบว่าเกิดจากโรค เช่น เนื้องอกมดลูก อะดีโนไมโอซิส หรือเยื่อบุโพรงมดลูกเจริญผิดที่ ในคนที่มีประจำเดือนมามาก มาไม่สม่ำเสมอ มีประจำเดือนครั้งแรกเร็ว (ก่อน 12 ปี) หรือมีน้ำหนักตัวน้อย จะพบได้บ่อยกว่าคนทั่วไป การตรวจภายในและการตรวจอุลตร้าซาวด์จะมีส่วนช่วยอย่างมากในการวินิจฉัย ภาวะที่จะต้องนึกถึงและตรวจให้แน่ใจว่าไม่เป็นได้แก่ การท้องนอกมดลูก การอักเสบของอุ้งเชิงกราน กระเพาะปัสสาวะอักเสบเรื้อรัง และโรคปวดอุ้งเชิงกรานเรื้อรัง

คนที่ออกกำลังกายเป็นประจำและคนที่เคยมีบุตรจะมีโอกาสมีอาการปวดประจำเดือนน้อยกว่าคนทั่วไป การรักษาอาจทำได้โดยการประคบอุ่น ยาที่ช่วยได้คือยาในกลุ่มยาแก้อักเสบแบบไม่ใช่สเตียรอยด์ (เช่น ไอบูโปรเฟน) ยาคุมกำเนิด และห่วงคุมกำเนิดแบบปล่อยฮอร์โมน การกินวิตามินบีหนึ่งและแมกนีเซียมเสริมอาจช่วยได้ ยังไม่มีหลักฐานสนับสนุนว่าการทำโยคะ การฝังเข็ม และการนวด จะช่วยได้ ผู้ป่วยบางรายอาจจำเป็นต้องรักษาด้วยการผ่าตัดหากมีโรคบางชนิดร่วมด้วย

สัดส่วนของสตรีที่มีอาการปวดประจำเดือนแตกต่างกันไปตามแต่ละงานวิจัย โดยมีอยู่ตั้งแต่ 20-90% ถือเป็นโรคที่เกี่ยวข้องกับการมีประจำเดือนที่พบบ่อยที่สุด ส่วนใหญ่มักเริ่มเป็นภายในหนึ่งปีหลังเริ่มมีประจำเดือนครั้งแรก ในกรณีที่ไม่มีโรคเป็นสาเหตุ อาการปวดมักดีขึ้นเมื่อโตขึ้นหรือเมื่อมีบุตร

## อ้างอิง

## แหล่งข้อมูลอื่น

หมวดหมู่:รอบประจำเดือน
วัดทองรำไพ

**วัดทองรำไพ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านคลองตาเพิ่ม ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ วัดมีเนื้อที่ 14 ไร่ ทางทิศเหนือของวัดจรดคลองหลวงศุภนัย

วัดตั้งขึ้นเมื่อวันที่ 21 กรกฎาคม พ.ศ. 2513 ตามประกาศกระทรวงศึกษาธิการในราชกิจจานุเบกษา โดยนางกิมเอี๋ย คุ้มรำไพ ได้ถวายที่ดินและดำเนินการสร้างวัด กระทรวงศึกษาธิการประกาศตั้งเป็นวัดในศาสนาพุทธอย่างเป็นทางการเมื่อวันที่ 13 กรกฎาคม พ.ศ. 2513 โดยใช้ชื่อว่า "วัดทองรำไพ" เพื่อเป็นเกียรติอนุสรณ์แก่นางกิมเอี๋ย วัดได้รับพระราชทานวิสุงคามสีมาเมื่อวันที่ 5 เมษายน พ.ศ. 2517

ภายในวัดทองรำไพมีอาคารเสนาสนะคือ อุโบสถกว้าง 8 เมตร ยาว 24 เมตร ภายในอุโบสถประดิษฐานหน้าตักกว้าง 3 ศอก 9 นิ้ว และหลวงพ่อพุทธโสธรหน้าตัก 80 นิ้ว กุฎีสงฆ์ 7 หลัง หอสวดมนต์สร้าง พ.ศ. 2510 ศาลาการเปรียญกว้าง 14 เมตร ยาว 20 เมตร

## รายนามเจ้าอาวาส
* พระครูสุวรรณสุทธิรังษี (ชุมพล โกวิโท)
* พระครูใบฏีกาบุญเชิด สิริภทฺโท
* พระครูวินัยธรธนากร ญาณกโร รก.

## อ้างอิง

ทองรำไพ
วัดกระทุ่มเสือปลา

**วัดกระทุ่มเสือปลา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองประเวศบุรีรมย์ฝั่งใต้ ในแขวงประเวศ เขตประเวศ กรุงเทพมหานคร เจ้าอาวาสองค์ปัจจุบันคือ พระครูโสภณพิหารกิจ

## ประวัติ
สันนิษฐานว่าวัดกระทุ่มเสือปลาสร้างขึ้นเมื่อประมาณ พ.ศ. 2345 ไม่ปรากฏนามของผู้สร้าง แต่มีหลักฐานว่าผู้บูรณปฏิสังขรณ์คือ ขุนประเวศชนารักษ์หรือเถ้าแก่เอี๋ยว ชาวจีนที่อพยพเข้ามาและได้เข้ารับราชการ พร้อมกับนางสั้น กิตติโกวิท ผู้เป็นภรรยา สาเหตุที่ชื่อวัดกระทุ่มเสือปลานั้นเนื่องจากเมื่อก่อนพื้นที่รอบวัดมีต้นกระทุ่มขึ้นอยู่มากและมีเสือปลาอาศัยอยู่ชุกชุม ปี พ.ศ. 2488 ทางวัดมีโรงเรียนพระปริยัติธรรม เปิดสอนนักธรรมชั้นต่าง ๆ รวมทั้งทางวัดยังบริจาคที่ดินเพื่อสร้างโรงเรียนให้แก่คนในชุมชน ซึ่งเป็นโรงเรียนระดับประถมศึกษา สังกัดกรุงเทพมหานคร 

## อาคารเสนาสนะและพิพิธภัณฑ์
ภายในวัดมีอุโบสถ ประดิษฐานหลวงพ่อเพชร พระพุทธรูปประดับเพชร จำลองแบบมาจากพระพุทธชินราชสมัยสุโขทัย วิหารเทพประทานพรที่ภายในมีงานศิลปกรรมที่เกี่ยวข้องกับพุทธนิกายมหายานอยู่มากมาย ไม่ว่าจะเป็นจิตรกรรมฝาผนังแบบศิลปะจีน ประติมากรรมท้าวจตุโลกบาล พระโพธิสัตว์เทพเจ้าต่าง ๆ เป็นต้น วิหารหลวงพ่อพุทธโสธร ตั้งอยู่ในอุโบสถหลังเก่าของวัด ที่สร้างขึ้นในสมัยพระบาทสมเด็จพระนั่งเกล้าเจ้าอยู่หัว เป็นสถาปัตยกรรมจีนผสมไทย 

วัดมีศาลเจ้าพ่อเสือ สันนิษฐานว่าน่าจะสร้างขึ้นก่อนปี พ.ศ. 2460 ภายในศาลมีงานจิตรกรรมที่เป็นภาพวาดเสือโคร่งอย่างสวยงาม วัดยังมีพิพิธภัณฑ์หุ่นขี้ผึ้ง ประดิษฐานรูปปั้นพระเกจิอาจารย์ที่มีชื่อเสียงในประเทศไทย  เช่น สมเด็จพระพุฒาจารย์ (โต พฺรหฺมรํสี) หลวงพ่อฤๅษีลิงดำ หลวงปู่ทวด ฯลฯ และมีพิพิธภัณฑ์พระพุทธรูป 80 ปาง ภายในประดิษฐานพระพุทธรูปปางต่าง ๆ ของพระพุทธเจ้า โดยมีชื่อปางและคำอธิบายของแต่ละปางอย่างละเอียด

## อ้างอิง

กระทุ่มเสือปลา
อันบาลานซ์นะคิสโอะชิเตะ

**อันบาลานซ์นะคิสโอะชิเตะ** (; อักษรโรมัน: *Unbalance na Kiss o Shite*; คำแปล: *จูบที่ไม่สมดุล*) เป็นซิงเกิลที่สองที่เปิดตัวโดยศิลปินชาวญี่ปุ่น ฮิโระ ทากาฮาชิ เมื่อวันที่ 17 ธันวาคม ค.ศ. 1993 ซิงเกิลนี้ครองอันดับสูงสุดในชาร์ตออริคอนที่อันดับ 28 จากการเปิดตัวครั้งแรก และอีกครั้งในปี ค.ศ. 2005 ที่อันดับ 187 ซิงเกิลนี้ยังติดชาร์ตในปี ค.ศ. 2004 ด้วยเพลง "โฮโฮเอมิโนะบากุดัง" (微笑みの爆弾 / ระเบิดแห่งรอยยิ้ม) โดยมัตสึโกะ มาวาตาริ ซึ่งแต่งโดยเสี่ยวหลง หลี่ และมัตสึโกะ มาวาตาริ

เพลงนี้ยังกลายเป็นเพลงตอนจบที่สามของซีรีส์อนิเมะ *[[คนเก่งฟ้าประทาน]]*

## รายการแทร็ก
### รุ่นปี ค.ศ. 1993

### รุ่นปี ค.ศ. 2005

## บุคลากร
* โนริฮิโกะ ฮิบิโนะ: การปรับแต่งบทเพลง
* ฮิโระ ทากาฮาชิ: คีย์บอร์ด, ซินธิไซเซอร์, คอรัส
* ทามิอากิ: กีตาร์ไฟฟ้า
* ไดซูเกะ คาวาอิ: ออร์แกน, ซินธิไซเซอร์

## การคัฟเวอร์เพลงอย่างเป็นทางการ
* เอโซเจแปน - แทร็ก #5 ในอัลบั้ม*เอโซเจแปน 1* (ค.ศ. 2009)
* มิโซโนะ - คัฟเวอร์คลิปเพลงใน "มิโซโนะโตะอูตาโอ! อะนิเมดเลย์ II" แทร็ก #5 จากอัลบั้ม*[[คัฟเวอร์อัลบั้ม (อัลบั้ม)|คัฟเวอร์อัลบั้ม]]*ของเธอ (ค.ศ. 2009)
* โมเอะ - แทร็ก #16 ในอัลบั้ม*โอเรตาชิโนะอูตะโวะคิกุ ซีดี* (ค.ศ. 2011)
* ลีด - แทร็ก #3 ในปกฉบับหนึ่งของซิงเกิล*[[เฮอริเคน (เพลงลีด)|เฮอริเคน]]*ของพวกเขา (ค.ศ. 2011) และพวกเขาได้เปิดตัวเพลงเวอร์ชันอื่นในเวอร์ชันซีดี+คัพพลิงเบสต์ ของสตูดิโออัลบั้ม*[[นาวออร์เนเวอร์ (เพลงลีด)|นาวออร์เนเวอร์]]* (ค.ศ. 2012)
* อายาบิเอะ - แทร็ก #1 ในอัลบั้ม*วี-อนิเมะร็อกส์อีโวลูชัน* (ค.ศ. 2013)

## ตำแหน่งชาร์ต

### ชาร์ต

### ชาร์ตสิ้นปี

## อ้างอิง

หมวดหมู่:ซิงเกิลในปี พ.ศ. 2536
หมวดหมู่:ซิงเกิลในปี พ.ศ. 2548
หมวดหมู่:คนเก่งทะลุโลก
ตำบลวังแสง

**ตำบลวังแสง** อาจหมายถึง
* **[[ตำบลวังแสง (อำเภอชนบท)|ตำบลวังแสง]]** อำเภอชนบท จังหวัดขอนแก่น
* **[[ตำบลวังแสง (อำเภอแกดำ)|ตำบลวังแสง]]** อำเภอแกดำ จังหวัดมหาสารคาม
การพิจารณาคดีแม่มดที่ซาเลม

thumb|300px|ภาพประกอบในปี ค.ศ. 1876 แสดงภาพการพิจารณาคดีแม่มดที่ซาเลม

**การพิจารณาคดีแม่มดที่ซาเลม** เป็นชุดการพิจารณาคดีและดำเนินคดีกับบุคคลที่ถูกกล่าวหาว่าเป็นพ่อมดแม่มดในจังหวัดอ่าวแมสซาชูเซตส์ (Province of Massachusetts Bay) ระหว่างเดือนกุมภาพันธ์ ค.ศ. 1692 ถึงพฤษภาคม ค.ศ. 1693 มีบุคคลมากกว่า 200 คนถูกกล่าวโทษ โดย 30 คนถูกตัดสินว่ามีความผิด, 20 คน (แบ่งเป็นผู้หญิง 14 คน และผู้ชาย 6 คน) ถูกประหารชีวิต และเสียชีวิตในคุกอย่างน้อย 5 คน

การพิจารณาคดีแม่มดที่ซาเลมมีต้นตอมาจากปัญหาด้านความเชื่อ สังคม และเศรษฐกิจ ช่วงคริสต์ศตวรรษที่ 17 กลุ่มพิวริตันที่เพิ่งผ่านการสู้รบกับฝรั่งเศสและการระบาดของโรคฝีดาษจัดตั้งเมืองซาเลมวิลเลจขึ้น (ปัจจุบันคือเมืองแดนเวอร์) และปกครองตามความเชื่อของตนอย่างเคร่งครัด เมืองนี้เป็นอริกับเมืองซาเลมทาวน์ (ปัจจุบันคือเมืองซาเลม) ซึ่งมั่งคั่งกว่า ขณะที่ในหมู่ชาวบ้านซาเลมวิลเลจเองก็มีความเห็นแตกแยกในเรื่องการปกครองของสาธุคุณซามูเอล แพร์ริส ในปี ค.ศ. 1692 หมู่บ้านซาเลมประสบกับฤดูหนาวอย่างหนักจนพืชผลเสียหาย อาหารขาดแคลน หลังจากนั้นไม่นาน เบตตี แพร์ริสและแอบิเกล วิลเลียมส์ บุตรสาวและหลานสาวของสาธุคุณแพร์ริสป่วยและแสดงท่าทางประหลาด หลังตรวจร่างกายไม่พบความผิดปกติ แพทย์วินิจฉัยว่าทั้งสองตกอยู่ใต้อำนาจชั่วร้าย (ปัจจุบันมีการสันนิษฐานว่าความผิดปกติดังกล่าวอาจมาจากโรคไลม์ โรคลมชัก สมองอักเสบ หรือพิษจากราเออร์กอต) ต่อมาแอน พัตแนมและอลิซาเบธ ฮับบาร์ดก็เจ็บป่วยด้วยอาการคล้ายกัน นำไปสู่การจับกุมผู้หญิง 3 คนที่ถูกกล่าวหาว่าเป็นแม่มดโดยไม่มีหลักฐาน การกล่าวหากันไปมาระหว่างชาวบ้านที่ตื่นตระหนกและเพื่อให้ตัวเองพ้นผิดทำให้มีการจับกุมเพิ่มอีกสิบกว่าคน โดยส่วนใหญ่ผู้ถูกกล่าวหามักแต่งกายหรือประพฤติผิดไปจากหลักความเชื่อของคนส่วนใหญ่

ในเดือนพฤษภาคม ค.ศ. 1692 วิลเลียม ฟิปส์ ผู้ว่าการจังหวัดอ่าวแมสซาชูเซตส์สั่งให้จัดตั้งศาลพิเศษเพื่อไต่สวนและตัดสิน (Special Court of Oyer and Terminer) ในช่วงเวลานี้มีผู้ถูกคุมขังกว่า 60 คน ระหว่างเดือนมิถุนายน–กันยายน มีผู้ถูกประหารชีวิตด้วยการแขวนคอ 19 คน ส่วนชายอีกหนึ่งคนถูกประหารชีวิตด้วยการทับด้วยหินจนตาย หลังภรรยาตนเองถูกกล่าวหาว่าเป็นแม่มด ฟิปส์สั่งยุบศาลพิเศษแล้วจัดตั้งศาลสูงใหม่เพื่อพิจารณาคดีโดยปฏิเสธหลักฐานความฝันและนิมิต (spectral evidence) ตัดสินให้ผู้ถูกกล่าวหาหลายคนพ้นผิดและอภัยโทษให้แก่ผู้ที่รอรับโทษ การพิจารณาคดีของศาลนี้สิ้นสุดลงในเดือนพฤษภาคม ค.ศ. 1693

การพิจารณาคดีแม่มดที่ซาเลมเป็นการล่าแม่มดที่ทำให้มีผู้เสียชีวิตมากที่สุดในประวัติศาสตร์อเมริกาเหนือยุคอาณานิคม และเป็นหนึ่งในตัวอย่างอุปาทานหมู่ที่เลวร้ายอันเกิดจากแนวคิดแยกอยู่โดดเดี่ยว ความสุดโต่งทางศาสนา และความผิดพลาดของกระบวนการยุติธรรม ในปี ค.ศ. 1992 มีการสร้างสวนสาธารณะเพื่อรำลึกถึงเหยื่อการพิจารณาคดี ตั้งแต่คริสต์ศตวรรษที่ 18 เป็นต้นมามีการประกาศให้ผู้ที่ถูกลงโทษหลายคนพ้นจากความผิด จนในที่สุดสภานิติบัญญัติของรัฐแมสซาชูเซตส์ผ่านรัฐบัญญัติที่ประกาศให้ผู้ที่ถูกลงโทษทุกคนพ้นจากความผิดในเดือนพฤศจิกายน ค.ศ. 2001

## อ้างอิง

หมวดหมู่:อุปาทานหมู่
หมวดหมู่:ประวัติศาสตร์สหรัฐ
ตำบลบ้านแท่น

**ตำบลบ้านแท่น** อาจหมายถึง
* **[[ตำบลบ้านแท่น (อำเภอชนบท)|ตำบลบ้านแท่น]]** อำเภอชนบท จังหวัดขอนแก่น
** องค์การบริหารส่วนตำบลบ้านแท่น
* **[[ตำบลบ้านแท่น (อำเภอบ้านแท่น)|ตำบลบ้านแท่น]]** อำเภอบ้านแท่น จังหวัดชัยภูมิ
** เทศบาลตำบลบ้านแท่น
** องค์การบริหารส่วนตำบลบ้านแท่น
เทศบาลตำบลโคกสำราญ

**เทศบาลตำบลโคกสำราญ** สามารถหมายถึง
* **[[ตำบลโคกสำราญ (อำเภอบ้านแฮด)|เทศบาลตำบลโคกสำราญ]]** จังหวัดขอนแก่น
* **[[เทศบาลตำบลโคกสำราญ (จังหวัดยโสธร)|เทศบาลตำบลโคกสำราญ]]** จังหวัดยโสธร

โคกสำราญ